Elsa vs Jégkirály



"Néha úgy érzem, fel kéne adnom mindent. Néha egyetlen okot sem tudok mondani, amiért érdemes felkelnem. De feladni mindent olyan egyszerű. Tudod, mi nehéz? Hogy elhidd, hogy értékes vagy. Hogy tudd, hogy van benned valami különleges, még ha mások nem is mindig látják azt. Sőt, te sem mindig látod."

- Jégkirály

Az Elsa vs Jégkirály a Homokóra 1. évadának hetedik része, ezzel a sorozat hetedik része is. A Jégvarázs című animációs film főszereplője, Elsa harcol benne a Kalandra fel című rajzfilm sorozat antagonistája, a Jégkirály ellen. A rész 2017. november 19-én került nyilvánosságra.

Rapperek
Kenry26 mint Jégkirály

Erika mint Elsa (csak kép)

Fox mint Elsa (csak hang)

Cameók
Fox mint Marceline

Erzsi mint Anna

Jégkirály
Hercegnőkkel álmodtam, ehelyett erre kelek:

Már megint egy idegesítő embergyerek!

Egy múló divat vagy, te felelőtlen idióta,

Én a Cartoon Network ura vagyok 2010 óta!

Nem kell még egy pénzhajhász második rész!

Beteg az elméd, és Party Lázban égsz,

Úgyhogy legközelebb, azt javaslom, ne játssz a tűzzel!

És most… vessétek tömlöcbe, Günter!

Elsa
Hűtsd le magad öreg, mert kezdesz bedilizni!

Próbáld a hidegvéred csak most megőrizni!

Már nem tudsz hova hízni, de tudnék benned bízni,

És eljutnál randizni, hogyha megvenne a Disney!

Irányítom a négy évszakot, és én uralom Északot!

Senki sem fog végignézni nyolc unalmas évadot!

Ahelyett, hogy folyton a hercegnőket szekálod,

Dobj le pár kilót, és mosd meg a szakállad!

Mikor a képernyőn az arcom, csak úgy dől a sok milliárd!

Legjobb mese, legjobb dal – te nem olvasol kritikát?!

Két Oscarom van, neked egy Aranymálna rég kijár,

Mert nem csak hűvös vagy, hanem frigid is, Jégkirály!

Jégkirály
Günter! Adele Dezeemnél még Finn is jobb énekes,

De ez a túlértékelt troll azt hiszi, tökéletes!

Kérdezd meg a húgod, mi a jó kapcsolat titka:

Bárki jó már neki, mert nem csak a szívét nyitja.

Mától mindörökké a sorsod nyomasztó,

Mert én vagyok a fagyosztó fagyasztófogyasztó!

A felkapott hírneveddel a köztudatba jutottál,

De akárcsak a szüleid – zátonyra futottál!

Azt javaslom, kislány, változtass a modorodon

Az egyetlen hercegnőként, akitől undorodom!

Sem a néped, sem a testvéred nem számíthat rád bajban,

Mert a felelősségérzeted… ELFOGADHATATLAN!

Elsa
Hidd el, hűvösre tennélek én téged,

De 2018-ban ígyis-úgyis véged!

Csak egy icipici hó kell, és a Jégkirályt szétcsapom,

Úgyhogy kényszerülj térdre, és nyald meg a jégcsapom!

Sem az arcod, sem a memóriád nem lesz már a régi,

Miután elhavaz téged ez az Ice Ice Baby!

Csak mert ismerem a múltadat, most meg kellene szánnom?

Nagyon megváltoztál. Csalódtam, Simon…

Jégkirály
Mi történt velem? Én egy jó ember voltam,

De az összes elvemtől elpártoltam.

Egy elviselhetetlen szörnyeteg lettem,

Amint a koronát a fejemre tettem.

Elsa
Én is megváltoztam. Rég nem láttam tisztán.

Hova lett az egykori önfeledt kislány?

Tudom, hogy elrontottam. Rémes tettem fáj.

A varázserőm gonosz átok, és nem áldás már.

Elsa és Jégkirály
Egész életemben a szerelmet kerestem,

Most végre együtt uralkodhatunk – kettesben!

Király és királynő végre találkoztak,

És a világra ezeréves hóvihart hoztak!

Érdekességek

 * Ez az első csata, ahol a felek kibékülnek.
 * Ha Csámpás előző cameóját nem vesszük figyelembe a Hasfelmetsző Jack vs Jigsaw című részben, akkor ez a második csata, amiben szerepel állat.
 * Habár ebben az esetben nem valódi szereplőről beszélünk, hanem egy online green screen felvételről.
 * Ez az első csata, amiben a szereplőknek 4 versszakuk van fejenként.
 * Ez az első csata, ahol az egyik szereplőnek másvalaki adta a hangját, mint aki eljátszotta.

Hibák

 * Az oldalsó jeleneteknél Elsa hátán a ruháját összefogó zöld csipeszek rosszul lettek kiszedve green screennel.